ประกาศ กคพประกาศ กคพ.เรื่องหลักเกณฑ์และวิธีการในการร้องขอและเสนอให้ กคพ. มีมติให้คดีความผิดทางอาญาใดเป็นคดีพิเศษพ.ศ. ๒๕๔๗ อาศัยอำนาจตามความในมาตรา๑๐ (๔) และมาตรา ๒๑ วรรคหนึ่ง (๒) แห่งพระราชบัญญัติการสอบสวนคดีพิเศษ พ.ศ. ๒๕๔๗กคพ. จึงกำหนดหลักเกณฑ์ไว้ ดังต่อไปนี้ข้อ๑ หลักเกณฑ์นี้เรียกว่า หลักเกณฑ์และวิธีการในการร้องขอและเสนอให้กคพ. มีมติให้คดีความผิดทางอาญาใดเป็นคดีพิเศษ พ.ศ. ๒๕๔๗ข้อ๒[๑]หลักเกณฑ์นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ประธาน กคพ. รักษาการตามหลักเกณฑ์นี้หมวด ๑บททั่วไป ข้อ ๔ในหลักเกณฑ์นี้ผู้ร้องขอ หมายความว่าบุคคลดังต่อไปนี้ที่มีคำร้องขอให้ กคพ. มีมติให้คดีความผิดทางอาญาใดเป็นคดีพิเศษ(๑)กรรมการคดีพิเศษ(๒)ผู้เสียหายตามประมวลกฎหมายวิธีพิจารณาความอาญา(๓)ส่วนราชการ รัฐวิสาหกิจ หรือหน่วยงานอื่นของรัฐอธิบดี หมายความว่า อธิบดีกรมสอบสวนคดีพิเศษกรม หมายความว่า กรมสอบสวนคดีพิเศษคำร้องขอ หมายความว่า หนังสือที่ผู้ร้องขอร้องขอให้ กคพ. มีมติให้คดีความผิดทางอาญาใดเป็นคดีพิเศษคณะอนุกรรมการ หมายความว่า คณะอนุกรรมการที่ กคพ.แต่งตั้งให้มีอำนาจพิจารณาทำความเห็นเสนอ กคพ.เกี่ยวกับเรื่องการมีมติให้คดีความผิดทางอาญาอื่นเป็นคดีพิเศษที่ต้องดำเนินการสืบสวนและสอบสวน ตามพระราชบัญญัติการสอบสวนคดีพิเศษ พ.ศ. ๒๕๔๗กรรมการ หมายความว่า กรรมการคดีพิเศษหมวด ๒คำร้องขอ ข้อ๕ คำร้องขอเพื่อให้ กคพ.มีมติให้คดีความผิดทางอาญาใดเป็นคดีพิเศษ อย่างน้อยจะต้องมีรายละเอียด ดังต่อไปนี้(๑)ชื่อ และที่อยู่ ผู้ร้องขอ(๒)ลักษณะและพฤติการณ์ของการกระทำความผิด พร้อมพยานหลักฐานหรืออ้างพยานหลักฐาน(๓)ความเสียหายที่ได้รับ (ถ้ามี)(๔)ชื่อผู้กระทำความผิด (ถ้ามี)(๕)เหตุผลที่ยื่นคำร้องขอ(๖)ได้เคยมีการร้องทุกข์ กล่าวโทษ ยื่นคำร้องขอ หรือฟ้องคดีมาก่อนหรือไม่ผลเป็นประการใด(๗)ลายมือชื่อผู้ร้องขอข้อ๖ คำร้องขอและเอกสารประกอบการร้องขอให้ทำเป็นภาษาไทย หรือแปลเป็นภาษาไทย ที่ได้รับรองความถูกต้องแล้วหมวด ๓การดำเนินการตามคำร้องขอ ข้อ๗ ให้ผู้ร้องขอยื่นคำร้องขอต่อกรมเว้นแต่ ในกรณีที่กรรมการเป็นผู้ร้องขอ ให้ปฏิบัติตามข้อ ๑๒ข้อ๘ เมื่อกรมได้รับคำร้องขอตามข้อ ๖แล้ว ให้ส่งคำร้องขอดังกล่าวไปยังคณะอนุกรรมการและให้ประธานอนุกรรมการจัดให้มีการประชุมเพื่อดำเนินการพิจารณาเรื่องดังกล่าวโดยเร็วก่อนส่งคำร้องไปยังคณะอนุกรรมการตามวรรคหนึ่งหากอธิบดีหรือผู้ที่ได้รับมอบหมายเห็นว่า ข้อมูล ข้อเท็จจริง ยังไม่ชัดเจนเพียงพอจะสั่งให้ทำการสืบสวนเพื่อตรวจสอบข้อเท็จจริงก่อนก็ได้ให้กคพ. แต่งตั้งคณะอนุกรรมการขึ้นคณะหนึ่งหรือหลายคณะก็ได้มีรองอธิบดีกรมสอบสวนคดีพิเศษเป็นประธานอนุกรรมการ ผู้แทนสำนักงานอัยการสูงสุดผู้แทนสำนักงานตำรวจแห่งชาติผู้แทนส่วนราชการหรือหน่วยงานอื่นที่เกี่ยวข้องจำนวนไม่เกินสี่คนหัวหน้าหน่วยงานที่ทำหน้าที่สืบสวนและสอบสวนคดีพิเศษในกำกับดูแลของประธานอนุกรรมการจำนวนไม่เกินสี่คนและหัวหน้าหน่วยงานภายในกรมสอบสวนคดีพิเศษที่รับผิดชอบงานคณะกรรมการคดีพิเศษเป็นอนุกรรมการ และให้มีพนักงานสอบสวนคดีพิเศษชำนาญการพิเศษ (๘)สังกัดหน่วยงานในกำกับดูแลของประธานอนุกรรมการเป็นอนุกรรมการและเลขานุการโดยจะมีผู้ช่วยเลขานุการด้วยก็ได้[๒]ข้อ๙ให้คณะอนุกรรมการพิจารณาคำร้องโดยเร็วและให้คณะอนุกรรมการมีความเห็นประกอบการพิจารณาด้วย ว่าสมควรที่ กคพ.จะมีมติให้คดีความผิดทางอาญานั้น เป็นคดีพิเศษหรือไม่ ประการใดโดยให้อธิบดีนำเรื่องเข้าสู่วาระการประชุม กคพ. เพื่อพิจารณาต่อไปข้อ๑๐ การประชุมคณะอนุกรรมการต้องมีอนุกรรมการมาประชุมไม่น้อยกว่ากึ่งหนึ่งของจำนวนอนุกรรมการทั้งหมดการลงมติของที่ประชุมคณะอนุกรรมการให้ถือเสียงข้างมากอนุกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๑๑ เมื่อ กคพ. มีมติเป็นประการใดแล้วให้อธิบดีมีหนังสือแจ้งผู้ร้องขอทราบถึงมติดังกล่าวภายในกำหนดเวลา ๗ วันทำการนับแต่วันที่ กคพ. มีมติข้อ๑๒ กรณีกรรมการเป็นผู้ร้องขอให้ส่งเรื่อง หรือแจ้งให้อธิบดีทราบก่อนวันประชุม กคพ. อย่างน้อย ๓ วันทำการและให้อธิบดีนำเรื่องเข้าสู่วาระการประชุม กคพ. เพื่อพิจารณาต่อไปเว้นแต่กรณีมีเหตุจำเป็นเร่งด่วนหรือเป็นเรื่องสำคัญที่อาจมีผลกระทบต่อการปฏิบัติงานของกรมกรรมการอาจเสนอให้พิจารณาในวันประชุม กคพ. ก็ได้ข้อ๑๓ ในกรณีที่ กคพ.เคยมีมติไม่รับเรื่องใดเป็นคดีพิเศษแล้วไม่ตัดสิทธิผู้ร้องขอที่จะยื่นคำร้องขอใหม่ได้อีกหากผู้ร้องขอได้แสดงให้เห็นว่ามีเหตุผลหรือข้อเท็จจริงเพิ่มเติมเป็นเหตุให้สมควรจะทบทวนมติเดิมข้อ๑๔ในกรณีที่มีข้อสงสัยว่าผู้ร้องขอเป็นผู้มีสิทธิยื่นคำร้องขอหรือไม่ให้อธิบดีเป็นผู้ชี้ขาดประกาศ ณ วันที่ ๒๐สิงหาคม พ.ศ. ๒๕๔๗วิษณุ เครืองามรองนายกรัฐมนตรีปฏิบัติราชการแทนนายกรัฐมนตรีประธานกรรมการคดีพิเศษประกาศ กคพ.(ฉบับที่ ๒) พ.ศ. ๒๕๕๖ เรื่อง หลักเกณฑ์และวิธีการในการร้องขอและเสนอให้ กคพ.มีมติให้คดีความผิดทางอาญาใดเป็นคดีพิเศษ พ.ศ. ๒๕๔๗[๓]ข้อ๓ให้เรื่องที่ยังอยู่ระหว่างการพิจารณาของคณะอนุกรรมการเดิมโอนไปเป็นอำนาจหน้าที่ของคณะอนุกรรมการตามประกาศฉบับนี้ปณตภร/ผู้จัดทำ๓๑ ตุลาคม ๒๕๕๖[๑] ราชกิจจานุเบกษาเล่ม ๑๒๑/ตอนพิเศษ ๙๕ ง/หน้า ๕๔/๓๑ สิงหาคม ๒๕๔๗[๒] ข้อ ๘ วรรคสามแก้ไขเพิ่มเติมโดยประกาศ กคพ. (ฉบับที่ ๒) พ.ศ. ๒๕๕๖ เรื่อง หลักเกณฑ์และวิธีการในการร้องขอและเสนอให้กคพ. มีมติให้คดีความผิดทางอาญาใดเป็นคดีพิเศษ พ.ศ. ๒๕๔๗[๓] ราชกิจจานุเบกษา เล่ม๑๓๐/ตอนพิเศษ ๑๓๕ ง/หน้า ๑๖/๑๔ ตุลาคม ๒๕๕๖